Темірхан Дуабекұлы Дуабеков

Дуабеков Темирхан Дуабекұлы (20 қаңтар 1937, Саржал ауылы, Павлодар облысы) – ІІМ-нің құрметті ардагері, заң ғалымдарының кандидаты, Қазақстан Республикасының Жараталыстану ғалымдары академиясының корресподент-мүшесі, проффесор, милиция генерал-майоры.
 Биография 
1937 жылы 20 қаңтарда Павлодар облысы Баянауыл ауданы Саржал ауылында дүниеге келген. Арғын тайпасының Сүйіндік руы Айдабол бөлімінен шыққан.Тілеке Жеңіс, Шежіре. Ертіс-Баянауыл өңірі, 1995, ISBN 5-615-0177553-8. Павлодар Дауа-Қазақстан

1956 жылдан бастап Ішкі Істер органдарында қызмет етті. 1958 жылы Алматы КСРО ІІМ арнайы орта мектебін үздік бітірді.

1962 жылы КСРО ІІМ Мәскеу жоғары мектебін бітірді.

1966 жылдың маусым айынан бастап Қазақ КСР Ішкі істер органдарында әртүрлі басшылық лауазымдарда қызмет атқарды:

 Павлодар облысында: ОБХСҚБ бөлімшесінің бастығы, 1969 жылдан - облыстық ІІБ кадр бөлімі бастығының орынбасары, 1974 жылдан - облыстық ІІБ ОБХС бастығы, 1976 жылдан - облыстық ІІБ бастығының орынбасары;
 Қызылорда облысында: 1985-1987 жылдары - ОБХС бастығы, облыстық ІІБ бастығының орынбасары;
 Шымкент / Оңтүстік Қазақстан облысында: 1987-1993 жылдары - облыс ІІБ бастығы.

"Милиция генерал-майоры" атағы 1992 жылы 17 қыркүйекте берілген болатын.

1993-1996 жылдары-ҚР ІІМ Қарағанды жоғары мектебінің бастығы.

1996 жылы отставкаға шықты. Инновациялық Еуразия университетінің Құқық, тарих және әлеуметтану департаментінің профессоры. 

Павлодар облысы Ішкі Істер департаментінің президиум мүшесі, Ардагерлер кеңесінің төрағасы. Павлодар облысындағы "Генералдар кеңесі" Республикалық қоғамдық бірлестігі өкілдігінің басшысы.

 Отбасы 

Ұлы және 2 қызы бар.

 Ғылыми қызметі 

1996 жылы кандидаттық диссертациясын қорғады. 

20 ғылыми жұмыстың автоhы.

 Таңдаулы еңбектері 

 	Дуабеков Т.Д. әкімшілік жазалар және оларды дараландырудың құқықтық механизмі (1996ж.)
 	Әкімшілік жазалар: Қазақстан Республикасындағы құқықтық реформа барысында оларды дараландырудың құқықтық тетігін жетілдіру (1996ж.)
	ІІМ факультеттері: ертеңгі күн туралы ойлау (1995ж. 15 тамыз)
 	«Милиция мектебiне — талап жоғары»: Қарағанды қ. Iшкi Iстер министрлiгiне қарасты Жоғарғы мектептiң бастығымен сұхбат (1995ж. 27 қаңтар)

 Марапаттары 

 	КСРО медальдары, оның ішінде: 
"Кеңес милициясына 50 жыл»,
"Еңбек ардагері», 
"Қоғамдық тәртіпті сақтау бойынша үздік қызметі үшін»,
"Тың жерлерді игергені үшін»;
	КСРО және Қазақ КСР ІІМ Құрмет грамоталары;
 	3-дәрежелі "Ішкі істер органдарындағы мінсіз қызметі үшін" медалі;
 	Қазақстан Республикасы Президентінің Құрмет грамотасы (1992) -қылмыскерлер басып алған автобустағы кепілге алынған адамдарды құтқару бойынша тамаша операция жасағаны үшін;
 	"Құрмет" ордені;
 	"Милиция үздігі", "ІІМ-нің еңбек сіңірген қызметкері" төсбелгілері.

 Сілтеме 
 https://ru.wikipedia.org/wiki/Дуабеков,_Темирхан_Дуабекович